| Se venligst høringsliste nedenfor |
| --- |

Høring over udkast til ændring af uddannelsesbekendtgørelser på Uddannelses- og Forskningsministeriets område

Som opfølgning på lov nr. 435 af 8. maj 2017 om ændring af universitetsloven, SU-loven og andre love er udarbejdet udkast til ændringsbekendtgørelser om løn ved projektorienterede forløb i udlandet og tildeling af erkendtlighed under projektorienterede forløb, ulønnet praktik og obligatoriske, ulønnede studieophold i Danmark og i udlandet. Ændringerne omfatter følgende bekendtgørelser:

* Bekendtgørelse om bachelor- og kandidatuddannelser ved universiteterne (uddannelsesbekendtgørelsen)

Bekendtgørelse om erhvervsakademiuddannelser og professionsbacheloruddannelser

* Bekendtgørelse om tekniske og merkantile erhvervsakademiuddannelser og professionsbacheloruddannelser
* Bekendtgørelse om uddannelser ved de videregående kunstneriske uddannelsesinstitutioner på Uddannelses- og Forskningsministeriets område
* Bekendtgørelse om den grundlæggende maritime uddannelse
* Bekendtgørelse om uddannelsen til professionsbachelor som maskinmester
* Bekendtgørelse om uddannelsen til professionsbachelor som skibsfører
* Bekendtgørelse om uddannelsen til professionsbachelor som skibsofficer
* Bekendtgørelse om uddannelsen til skibsmaskinist
* Bekendtgørelse om uddannelsen til skibskok

**Universitetsuddannelser**

Med udkast til bekendtgørelsesændringer udmøntes en mulighed for, at bachelor- og kandidatstuderende ved universiteterne kan modtage løn under et projektorienteret forløb, hvis der i det pågældende land er et lovkrav om mindsteløn under sådanne forløb.

**Universitets-, professionsbachelor-, erhvervsakademi- og maritime uddannelser**

Desuden gives der med udkast til regelændringerne mulighed for, at studerende og elever ved alle videregående uddannelser kan modtage en erkendtlighed i forbindelse med projektorienterede forløb, ulønnet praktik og obligatoriske, ulønnede studieophold i Danmark og i udlandet i tilknytning til en virksomhed uden for uddannelsesinstitutionen, hvis følgende betingelser er opfyldt:

- Den studerende og elever må ikke indgå som arbejdskraft under opholdet i en offentlig eller privat virksomhed.

- Den studerende og elever skal selv – eventuelt i samarbejde med uddannelsesinstitutionen – fastlægge rammerne for opholdet.

- Der må ikke være en instruktionsbeføjelse og dermed heller ikke et ansættelsesforhold, herunder ikke optjenes feriegodtgørelse.

- Erkendtligheden må ikke ydes som en på forhånd fastsat indkomst, som den pågældende i lighed med løn kan påregne at modtage.

- Det skal være frivilligt for virksomheden, hvorvidt den vil give den pågældende en erkendtlighed.

- Beløbet må ikke overstige et beløb svarende til 3.000 kr. om måneden.

I udkast til ændring af bekendtgørelse om uddannelser ved de videregående kunstneriske uddannelser er det præciseret, at praktik kan være enten lønnet eller ulønnet.

Uafhængigt af ovenstående ændringer indgår i udkastene endelig nogle mindre ændringer i § 16, stk. 3, i bekendtgørelse om uddannelse til professionsbachelor som maskinmester og § 16 i bekendtgørelse om uddannelsen til skibsmaskinist.

Bekendtgørelsesændringerne forventes at træde i kraft den 1. juli 2017.

Eventuelle bemærkninger til udkastene skal være styrelsen i hænde senest torsdag den 8. juni 2017 og sendes til: [hoering@ufm.dk](mailto:hoering@ufm.dk)

Eventuelle spørgsmål kan rettes til: [rmy@ufm.dk](mailto:rmy@ufm.dk)

Udkastene vil tillige blive lagt på høringsportalen og virk.dk

Med venlig hilsen



Rasmus Odgaard

Fuldmægtig

**Høringsliste:**

Danske Universiteter

Danske Professionshøjskoler

Danske Erhvervsakademier

Censorformandskabets sekretariat

Kommunernes Landsforening

Danske Regioner

Københavns Universitet

Aarhus Universitet

IT-Universitetet

Danmarks Tekniske Universitet

Syddansk Universitet

Aalborg Universitet

Roskilde Universitet

Copenhagen Business School

Copenhagen Business Academy

Erhvervsakademi Århus

Erhvervsakademi Dania

Erhvervsakademi Kolding

Erhvervsakademi MidtVest

Erhvervsakademi Sjælland

Erhvervsakademi SydVest

Erhvervsakademi Lillebælt

Københavns Erhvervsakademi

Danmarks Medie- og Journalisthøjskole

Professionshøjskolen Metropol

UCC

Universitet College Lillebælt

Professionshøjskolen University College Nordjylland

VIA University College

University College Sjælland

University College Syddanmark

Ollerup frie lærerskole

KADK

Designskolen Kolding

Arkitektskolen Aarhus

Fiskeriskolen

Fredericia Maskinmesterskole

Marstal Navigationsskole

MARTEC

Maskinmesterskolen København

SIMAC

Skagen Skipperskole

Skoleskibet Danmark

Svendborg Søfartsskole

Aarhus Maskinmesterskole

Skoleskibet Georg Stage

Studievalg Nordjylland

Studievalg Østjylland

Studievalg Midt- og Vestjylland

Studievalg Sydjylland

Studievalg Sjælland

Studievalg Fyn

Studievalg København

Danske Studerendes Fællesråd

Uddannelsesrådet for de maritime uddannelser